CELEX: 22020D1462
Language: ro
Date: 2018-04-27 00:00:00
Title: Decizia nr. 102/2018 a Comitetului mixt al SEE din 27 aprilie 2018 de modificare a anexei XXII (Dreptul societăților comerciale) și a Protocolului 37 (care cuprinde lista prevăzută la articolul 101) la Acordul privind SEE [2020/1462]

15.10.2020   
               
               
                  RO
               
               
                  Jurnalul Oficial al Uniunii Europene
               
               
                  L 340/39
               
            
         DECIZIA NR. 102/2018 A COMITETULUI MIXT AL SEE
         din 27 aprilie 2018
         de modificare a anexei XXII (Dreptul societăților comerciale) și a Protocolului 37 (care cuprinde lista prevăzută la articolul 101) la Acordul privind SEE [2020/1462]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Regulamentul (UE) nr. 537/2014 al Parlamentului European și al Consiliului din 16 aprilie 2014 privind cerințe specifice referitoare la auditul statutar al entităților de interes public și de abrogare a Deciziei 2005/909/CE a Comisiei (1), astfel cum a fost rectificat prin JO L 170, 11.6.2014, p. 66, trebuie încorporat în Acordul privind SEE.
                  
               
                     (2)
                  
                  
                     Directiva 2014/56/UE a Parlamentului European și a Consiliului din 16 aprilie 2014 de modificare a Directivei 2006/43/CE privind auditul legal al situațiilor financiare anuale și al situațiilor financiare consolidate (2) trebuie încorporată în Acordul privind SEE.
                  
               
                     (3)
                  
                  
                     Pentru buna funcționare a Acordului privind SEE, Protocolul 37 la Acordul privind SEE trebuie extins pentru a include Comitetul Organismelor Europene de Supraveghere a Auditului (COESA), înființat prin Regulamentul (UE) nr. 537/2014, iar anexa XXII la Acordul privind SEE trebuie modificată pentru a preciza procedurile de asociere cu acest comitet.
                  
               
                     (4)
                  
                  
                     Prin urmare, anexa XXII și Protocolul 37 la Acordul privind SEE ar trebui modificate în mod corespunzător,
                  
               ADOPTĂ PREZENTA DECIZIE:
         
            Articolul 1
            Anexa XXII la Acordul privind SEE se modifică după cum urmează:
            
                        1.
                     
                     
                        La punctul 10f (Directiva 2006/43/CE a Parlamentului European și a Consiliului) se adaugă următorul text:
                        
                                    „—
                                 
                                 
                                    
                                       32014 L 0056: Directiva 2014/56/UE a Parlamentului European și a Consiliului din 16 aprilie 2014 (JO L 158, 27.5.2014, p. 196).
                                 
                              În sensul prezentului acord, dispozițiile directivei se citesc cu următoarea adaptare:
                        La articolul 30c alineatul (3), în ceea ce privește statele AELS, cuvintele «astfel cum sunt stabilite în Carta drepturilor fundamentale a Uniunii Europene» nu se aplică.”
                     
                  
                        2.
                     
                     
                        După punctul 10i (Directiva 2013/34/UE a Parlamentului European și a Consiliului) se inserează următorul text:
                        
                                    „10j.
                                 
                                 
                                    
                                       32014 R 0537: Regulamentul (UE) nr. 537/2014 al Parlamentului European și al Consiliului din 16 aprilie 2014 privind cerințe specifice referitoare la auditul statutar al entităților de interes public și de abrogare a Deciziei 2005/909/CE a Comisiei (JO L 158, 27.5.2014, p. 77), astfel cum a fost rectificat în JO L 170, 11.6.2014, p. 66.
                                    Modalități de asociere a statelor AELS, în conformitate cu articolul 101 din acord:
                                    Autoritățile competente ale statelor AELS menționate la articolul 32 alineatul (1) din Directiva 2006/43/CE au dreptul de a participa pe deplin în cadrul Comitetului Organismelor Europene de Supraveghere a Auditului (COESA), în aceleași condiții ca și autoritățile competente ale statelor membre ale UE, dar nu au drept de vot. Membrii din statele AELS nu sunt eligibili pentru președinția COESA în temeiul articolului 30 alineatul (6).
                                    În sensul prezentului acord, dispozițiile regulamentului se citesc cu următoarele adaptări:
                                    
                                                (a)
                                             
                                             
                                                Cuvintele «prin dreptul Uniunii sau prin dreptul intern» se înlocuiesc cu «prin Acordul privind SEE sau prin dreptul intern», «de dreptul Uniunii și de dreptul intern» cu «de Acordul privind SEE și de dreptul intern», iar cuvintele «conform dreptului Uniunii sau dreptului intern» se înlocuiesc cu «conform Acordului privind SEE sau dreptului intern», iar cuvintele «în temeiul dreptului Uniunii sau al dreptului intern» cu «în temeiul Acordului privind SEE sau al dreptului intern».
                                             
                                          
                                                (b)
                                             
                                             
                                                La articolul 41, în ceea ce privește statele AELS:
                                                
                                                            (i)
                                                         
                                                         
                                                            cuvintele «Începând cu 17 iunie 2020» se înlocuiesc cu «La șase ani de la data intrării în vigoare a Deciziei nr. 102/2018 a Comitetului mixt al SEE din 27 aprilie 2018»;
                                                         
                                                      
                                                            (ii)
                                                         
                                                         
                                                            cuvintele «Începând cu 17 iunie 2023» se înlocuiesc cu «La nouă ani de la data intrării în vigoare a Deciziei nr. 102/2018 a Comitetului mixt al SEE din 27 aprilie 2018»;
                                                         
                                                      
                                                            (iii)
                                                         
                                                         
                                                            cuvintele «înainte de 16 iunie 2014» se înlocuiesc cu «înainte de data intrării în vigoare a Deciziei nr. 102/2018 a Comitetului mixt al SEE din 27 aprilie 2018»;
                                                         
                                                      
                                                            (iv)
                                                         
                                                         
                                                            cuvintele «până la 17 iunie 2016» se citesc «doi ani de la data intrării în vigoare a Deciziei nr. 102/2018 a Comitetului mixt al SEE din 27 aprilie 2018».
                                                         
                                                      
                                          
                                                (c)
                                             
                                             
                                                La articolul 44, în ceea ce privește statele membre ale AELS, cuvintele «de la 17 iunie 2017» se citesc «la un an de la data intrării în vigoare a Deciziei nr. 102/2018 a Comitetului mixt al SEE din 27 aprilie 2018».”
                                             
                                          
                              
                  
         
            Articolul 2
            Se adaugă următorul punct la Protocolul 37 la Acordul privind SEE:
            
                        „40.
                     
                     
                        Comitetul Organismelor Europene de Supraveghere a Auditului (COESA) [Regulamentul (UE) nr. 537/2014 al Parlamentului European și al Consiliului].”
                     
                  
         
            Articolul 3
            Textele Regulamentului (UE) nr. 537/2014, astfel cum a fost rectificat în JO L 170, 11.6.2014, p. 66, și ale Directivei 2014/56/UE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 4
            Prezenta decizie intră în vigoare la 28 aprilie 2018, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
         
         
            Articolul 5
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 27 aprilie 2018.
            
               
                  Pentru Comitetul mixt al SEE
               
               
                  Președintele
               
               Claude MAERTEN
            
         
         
            (1)  JO L 158, 27.5.2014, p. 77.
         
            (2)  JO L 158, 27.5.2014, p. 196.
         
            (*1)  Au fost semnalate obligații constituționale.